Stefán Jón Hafstein

Stefán Jón Hafstein (f. 18. febrúar 1955) er núverandi stjórnarformaður Ríkisútvarpsins ohf. Hann er formaður Aldins, samtaka eldri borgara gegn loftslagsvá.

Hann er fyrrverandi starfsmaður Untaríkisráðuneytsins (2016-2024) og áður starfsmaður Þróunarsamvinnustofnunar  frá 2007.  Hann var sendiherra íslands við stofnanir SÞ í Róm frá 2018-2021 (FAO, WFP, IFAD), og síðan sérlegur erindreki um málefni hafsins til miðbiks 2024.  Á meðan var hann formaður Bláfæðubandalagsins, Aquatic Blue Food Coalition sem er alþjóðlegur vinnuhópur um fæðu í höfum og vötnum.  Hann var umdæmisstjóri í Malaví 2008-2012, en áður verkefnastjóri í Namibíu.  Frá 2015 var hann umdæmisstjóri í Úganda þar til hann tók við starfi í Róm.  Hann á feril sem stjórnmálamaður, fjölmiðlamaður og rithöfundur.  Kom að stofnun Dægurmálaútvarps Rásar 2 og stjórnaði útvarpsþáttunum Meinhorninu og Þjóðarsálinni, þar sem hlustendum gafst færi á að hringja inn og tjá sig um ýmis málefni.

Stefán var kosinn borgarfulltrúi Reykjavíkurlistans 2002 og Samfylkingarinnar 2005 en hann fékk leyfi frá störfum í borgarstjórn í upphafi árs 2007 til tveggja ára til að starfa sem verkefnisstjóri hjá Þróunarsamvinnustofnun Íslands í Namibíu. Hann var umdæmisstjóri ÞSSÍ í Malaví 2008-2012 og starfar hjá Þróunarsamvinnustofnun í Reykjavík frá 2012.  Maki er Guðrún Kristín Sigurðardóttir.

Ævi
Foreldrar Stefáns eru Hannes Þórður Hafstein (látinn) og Sigrún Stefánsdóttir (látin). Stefán gekk í Vogaskóla og útskrifaðist 1975 frá Menntaskólanum við Tjörnina. Hann stundaði nám í ensku og bókmenntun við Háskóla Íslands og lauk BA námi í fjölmiðlafræðum frá Polytechnic of Central London 1979.

Að námi loknu sneri Stefán heim til Íslands og starfaði sem fréttamaður og dagskrárgerðarmaður hjá RÚV 1979-1982. Svo settist hann á ný á skólabekk og stundaði framhaldsnám í boðskiptafræðum við University of Pennsylvania 1983-85 og útskrifaðist með MA gráðu frá þeim skóla.

Að framhaldsnáminu loknu starfaði hann um hríð sem sendifulltrúi Rauða krossins í Genf og Eþíópíu og gengdi trúnaðarstörfum sem slíkur víðar. Hann starfaði sem dagskrárstjóri Rásar 2, dagskrárgerðarmaður Sjónvarpsins, Stöðvar 2 og Rásar 1. Stjórnandi spurningakeppninnar Gettu betur á árunum 1991-1994. Hann var ritstjóri dagblaðsins Dags-Tímans (síðar Dags) 1997-1999, með eigin rekstur 2000 og starfaði sem yfirmaður nýmiðlunar og rekstrarstjóri hjá Eddu - miðlun og útgáfu 2001-2002.

Hann var kosinn í borgarstjórn 2002 til 2007 er hann gerðist þróunarsamvinnustarfsmaður og síðar diplómat.

Er hann kaus að láta af störfum hjá Utanríkisráðuneytinu hóf hann nám hjá HÍ í umhverfis- og auðlindafræðum auk þess að halda fyrirlestra víða um efni bókar sinnar, Heimurinn eins og hann er, sem kom út 2002 og á ensku (The World as it is, 2024).  

2025: Hann starfar sem ráðgjafi á sérsviði sínu, fyrirlesari og eykur þekkingu sína samtímis í fræðasamfélaginu.

Stjórnmál
Stefán Jón tók þátt í undirbúningi og stofnun Samfylkingarinnar árin 1999 og 2000. Hann var kjörinn formaður framkvæmdastjórnar Samfylkingarinnar 2001-2005. Var kjörinn borgarfulltrúi í Reykjavík árið 2002 fyrir Reykjavíkurlistann, þar sem hann var fulltrúi Samfylkingarinnar. Hann hlaut fyrsta sæti á lista Samfylkingar í prófkjöri 2003. Hefur starfað sem formaður borgarráðs, forseti borgarstjórnar, formaður menntaráðs, formaður menningar- og ferðamálaráðs og formaður hverfisráðs Grafarvogs. Formaður Víkarinnar sjóminjasafns frá 2004. Í framboði til borgarstjórnar árið 2005 fyrir Samfylkinguna og náði kjöri, sat í menntaráði, menningar- og ferðamálaráði og stjórn Orkuveitunnar um hríð.

Stefán Jón Hafstein fékk leyfi frá störfum í borgarstjórn í upphafi árs 2007 til tveggja ára til að starfa sem verkefnisstjóri hjá Þróunarsamvinnustofnun Íslands í Namibíu og hætti í framhaldi stjórnmálaþátttöku að sinni er hann varð umdæmisstjóri ÞSSÍ í Malaví 2008 og starfaði að þeim málum síðan.

Bækur
Sjö bækur liggja eftir Stefán:
 Sagnaþulir samtímans, fjölmiðlar á öld upplýsinga (1987)
 Guðirnir eru geggjaðir, ferðasaga frá Afríku (1990)
 New York New York (1992)
 Fluguveiðisögur (2000) (sjá Flugur.is)
Fluguveiðiráð (2013)
Afríka - ást við aðra sýn.  Bók með ríkulegum myndskreytingum við greinaflokka frá sunanverðri Afríku (2014).
Heimurinn eins og hann er (2022) og á ensku, (2024).

Tengill
Heimasíða Stefáns Jóns

Flokkur:Íslenskir rithöfundar
Flokkur:Borgarfulltrúar Samfylkingarinnar

Flokkur:Borgarfulltrúar Reykjavíkurlistans
Flokkur:Stúdentar úr Menntaskólanum við Tjörnina